24 – Lontoo
Jaksot

| Jakso | Nimi (suomenkielinen/alkuperäinen) | Ensiesitys Yhdysvalloissa | Ensiesitys Suomessa | Katsojia (USA; milj> ) | Katsojia (Suomi) |
| --- | --- | --- | --- | --- | --- |

| 1 | 11.00–12.00 / Day 9: 11:00 a.m. – 12:00 p.m. |  5. toukokuuta 2014 |  1. kesäkuuta 2014 | 8,08 | 204 000 |
CIA:n Lontoon-yksikkö on saanut vinkin, jonka mukaan maanpetturina pidetty Jack Bauer on kaupungissa. Yhdysvaltain presidentti on saapumassa valtiovierailulle Lontooseen, joten he uskovat Bauerin suunnittelevan presidentin vahingoittamista. Bauer jää kiinni, tosin CIA-agentti Kate Morganin mielestä kiinniotto sujui liian helposti. Jackia kuulustellaan, mutta hän reagoi kysymyksiin hämmästyttävän rauhallisesti, paitsi kysyttäessä etsiikö hän jotakuta. Kate Morganin pyynnöistä huolimatta Jack viedään erityisosastolle, josta tämä pakenee osastolla vangittuna ollut Chloe O’Brian mukanaan. Yhdysvaltain presidentti James Heller saapuu Lontooseen tyttärensä Audrey Boudreaun ja tämän nykyisen miehen, kansliapäällikkö Mark Boudreaun kanssa. Jakson lopussa nähdään, kun sotilaat ovat Afganistanissa ja ilmavoimat tarjoavat tukea, mutta jokin ulkopuolinen taho kaappaa lennokin ohjauksen ja laukaisee ohjuksen kohti sotilaita.

| 2 | 12.00–13.00 / Day 9: 12:00 p.m. – 1:00 p.m. |  5. toukokuuta 2014 |  8. kesäkuuta 2014 | 8,08 | 177 000 |
Chloe on osallisena hallituksen salaisia asiakirjoja paljastaneessa hakkeriryhmässä, jonka päämajaan hän – tietämättään – johdattaa Jackin. Jack haluaa jäljittää ryhmän entisen jäsenen Derrick Yatesin, jonka hän uskoo olleen mukana presidentin salamurhan suunnittelussa. Käy ilmi, että Yates oli myös neljä sotilasta tappaneen ohjusiskun takana, mutta hän lavasti luutnantti Tannerin syylliseksi. Kaksi iskussa kuolleista oli brittejä, mikä ei tee hyvää Yhdysvaltojen ja Britannian suhteille. Presidentti Heller päättää puhua Britannian parlamentin istunnossa, mikä huolestuttaa Markia ja Audrey'ta, koska presidentti kärsii alkavasta dementiasta.

| 3 | 13.00–14.00 / Day 9: 1:00 p.m. – 2:00 p.m. |  12. toukokuuta 2014 |  15. kesäkuuta 2014 | 6,48 | alle 179 000 |
Jack löytää Yatesin kuolleena ja tajuaa, että laite, jolla pystyy kaappaamaan lennokkeja, on nyt Yatesin tyttöystävän hallussa. Chloe tunnistaa tyttöystävän Simone Al-Haraziksi, kansainvälisen terroristin tyttäreksi. Simone onnistuu pakenemaan ja samalla Chloe kertoo Jackille miehensä Morrisin ja poikansa Prescottin kuolemasta, jotka menehtyivät auto-onnettomuudessa. Chloe uskoo, että ”onnettomuus” oli suunniteltu ja tarkoitettu hänelle itselleen. Jack yrittää päästä väärän henkilöllisyyden turvin haastattelemaan ohjusiskusta syytettyä luutnantti Tanneria. Suunnitelma epäonnistuu, mutta hän aiheuttaa kaaoksen ja pääsee livahtamaan sisään suurlähetystöön. CIA-agentti Kate Morgan kuitenkin näkee hänen menevän rakennukseen. Presidentti Heller päättää puhua Britannian parlamentille Markin ja Audrey'n varoitteluista huolimatta.

| 4 | 14.00–15.00 / Day 9: 2:00 p.m. – 3:00 p.m. |  19. toukokuuta 2014 |  22. kesäkuuta 2014 | 5,72 | Alle 170 000 |
Jack kertoo luutnantti Tannerille tietävänsä, että tämä ei ollut ohjusiskun takana. Hän ottaa Tannerin lentoavaimen ja yrittää siirtää sen tietoja Chloelle. Siirto kuitenkin kestää odotettua pidempään, ja hän linnoittautuu rakennuksen atk-huoneeseen. Presidentti Heller pitää onnistuneen puheen Britannian parlamentille. Puheen jälkeen presidentti kuulee Jackista ja päättää soittaa tälle. Jack kertoo presidentille, että Yhdysvaltain ohjuksia aiotaan käyttää terrori-iskuihin, mutta presidentti Heller ei usko häntä ja käskee sotilaiden hyökätä huoneeseen. Kaikista muista poiketen CIA-agentti Kate Morgan päättää uskoa Jackin tarinaa terrori-iskusta ja he liittoutuvat. Toisaalla terroristi Simonen mies Naveed tulee katumapäälle, mutta hänet pakotetaan saattamaan suunnitelma loppuun.

| 5 | 15.00–16.00 / Day 9: 3:00 p.m. – 4:00 p.m. |  26. toukokuuta 2014 |  29. kesäkuuta 2014 | 5,71 | 117 000 |
Jack on viranomaisten hallussa, mutta ennen kiinniottoa hän antoi lentoavaimen CIA-agentti Kate Morganille. Kate Morgan lataa lentoavaimen tiedot Chloen hakkeriryhmälle, jossa saadaan selville, että luutnantti Tanner ei itse tappanut ohjusiskussa kuolleita sotilaita, vaan iskun takana oli terroristi Margot Al-Harazi. Presidentti Heller päättää tuhota loput lennokit, mutta liian myöhään, ja terroristi Margot Al-Harazi onnistuu kaappaamaan kuusi lennokkia. Hetkeä myöhemmin Al-Harazi lataa nettiin videon, jossa käskee presidentti Helleriä antautumaan kolmen tunnin kuluessa, tai tuhannet ihmiset kuolevat. Jack kertoo presidentti Hellerille, että hän tietää asekauppiaan, jolla on yhteyksiä kyseiseen terroristiin, mutta kieltäytyy kertomasta tietojaan jos ei pääse itse jäljittämään häntä. Toisaalla Naveed kertoo Simonelle, että teki Margot Al-Harazin videosta jäljitettävän, mutta joutuu myöhemmin maksamaan hengellään teostaan. CIA-agentit menevät rakennukseen, jossa terroristit vaikuttavat olevan, mutta rakennus paljastuu ansaksi.

| 6 | 16.00–17.00 / Day 9: 4:00 p.m. – 5:00 p.m. |  2. kesäkuuta 2014 |  6. heinäkuuta 2014 | 6,18 | 141 000 |
CIA-operaation epäonnistuttua presidentti Heller suostuu Jackin vaatimuksiin ja päästää hänet ja agentti Kate Morganin kentälle jäljittämään asekauppias Karl Raskia (Aksel Hennie). Koska Rask pitää Jackia petturina, he laativat suunnitelman voittaakseen hänen luottamuksensa. Jack luovuttaa agentti Morganin heille ja tätä kuulustellaan kovakouraisesti sillä aikaa kun Chloe yrittää hakkeroitua tietokoneelle. Britannian pääministeri Davies laittaa kuitenkin kapuloita rattaisiin lähettäessään omat joukkonsa pidättämään Jackia. Toisaalla kuolleen Navedin puhelin soi, jolloin Simone menee tapaamaan hänen siskoaan Farahia (Tehmina Sunny) ja tämän tytärtä. Margot käskee vastentahtoisen Simonen tappamaan heidät, jotta terroristien suunnitelmat eivät vaarantuisi. CIA:n analyytikko Jordan selvittää, että CIA:n tietokannasta on poistettu agentti Morganin miestä koskevia tietoja, jolloin yksikön johtaja Navarro tekee epämääräisen puhelun.

| 7 | 17.00–18.00 / Day 9: 5:00 p.m. – 6:00 p.m. |  9. kesäkuuta 2014 |  13. heinäkuuta 2014 | 6,28 | alle 101 000 |
Simonen puhelinnumero löytyy tietokoneelta, jolloin Jack ja agentti Morgan menevät tapaamaan tätä sairaalaan. Estääkseen tytärtään puhumasta Margot Al-Harazi räjäyttää sairaalan yhdellä kaappaamistaan lennokeista. Sairaala ehditään evakuoida, mutta Margot näkee Jackin, Katen ja Simonen menevän autoon ja jatkaa heidän pommittamistaan. Jordan jatkaa poistettujen tietojen palauttamista, jolloin Navarro lähettää hänet ansaan ja häntä ammutaan. Mark tapaa Venäjän suurlähettilään, joka päättelee Markin väärentäneen presidentti Hellerin allekirjoituksen ja uhkaa paljastaa asian, jos Jackia ei luovuteta Venäjälle. Presidentti Heller ottaa salaa yhteyttä Margot Al-Haraziin ja kertoo tehneensä päätöksen antautumisestaan.

| 8 | 18.00–19.00 / Day 9: 6:00 p.m. – 7:00 p.m. |  16. kesäkuuta 2014 |  20. heinäkuuta 2014 | 5,63 | alle 133 000 |
Margot vaatii presidentti Hellerin antautumista Wembleyn stadionilla tunnin sisällä. Ian ei kuitenkaan ole vakuuttunut, että Heller tulee paikalle. Samaan aikaan Heller pyytää Jackia saattamaan hänet stadionille. Aluksi Jack kieltäytyy, mutta suostuu, kun Heller paljastaa sairastavansa Alzheimeria. Heller vaatii, ettei kukaan muu saa tietää hänen lähdöstään, ei edes Audrey. Samaan aikaan Jordan yrittää paeta tappajaltaan, mutta tappaja saa hänet kiinni. Jordan onnistuu tappamaan hänet, mutta ei ennen kuin tappaja pisti häntä veitsellä. Mark Boudreaun ja Jackin avulla presidentti saatetaan salaa stadionille. Jack yrittää silti keksiä jonkun keinon pelastaa presidentti. Kate onnistuu saamaan Simonelta selville Margotin aiemman olinpaikan ja että hänen miehensä Naveed piilotti todisteita lattialankun alle. CIA löytää sen ja Jack yrittää Chloen avulla hyödyntää siitä saatua materiaalia. Chloe pääsee tietoihin käsiksi, mutta ei ehdi ottaa lennokeista hallintaa. Presidentti Heller kävelee stadionin keskelle ja Margot käyttää yhtä lennokeista tuhotakseen hänet. Lennokki raportoi "kohde tuhottu".

| 9 | 19.00–20.00 / Day 9: 7:00 p.m. – 8:00 p.m. |  23. kesäkuuta 2014 |  27. heinäkuuta 2014 | 5,71 | 155 000 |
Käy ilmi, että presidentti selvisi hengissä. Ian huomaa, että lennokin kamera oli asetettu silmukkaan toistamaan samaa kuvaa. Margot ehti kääntää lähes kaikki lennokit mereen, paitsi yhden. Rangaistuksena hän ohjaa lennokin kohti Waterloon asemaa, jossa on tuhansia ihmisiä sillä hetkellä. Chloe onnistuu CIA:n avulla paikallistamaan Margotin tukikohdan ja CIA lähettää taktisia tiimejä paikalle Kate ja Eric mukana. Jack saapuu myös paikalle ja hän heittää sekä Margotin ja Ianin ikkunasta kadulle, tappaen heidät. Hän myös saa asemalle laukaistun ohjuksen lentoradan muutettua kohti Thamesia. Kriisi näyttäisi olevan ohi, mutta sitten Kate saa poliisiystävältään puhelun Jordanin kuolemasta. Jack toimittaa lennokkien kaappaamiseen käytetyn ohituslaitteen CIA:lle toivoen Chloen tutkivan sen, mutta Chloe jättää hyvästit Jackille ja lähtee takaisin Adrian Crossin mukaan. Kun Jordanin kuolema ja hänen tappajansa kuolema selviää, Steve Navarro ottaa yhteyden Crossiin. Cross suostuu auttamaan Navarron ulos maasta, jos hän toimittaa ohituslaitteen hänelle. Jack ottaa yhteyttä vanhaan CIA-kontaktiinsa auttaakseen selvittämään Jordanin tappajan henkilöllisyyden. Tappajan yksi esimiehistä oli Steve Navarro ja Jack lähtee tämän perään. Navarro pääsee karkuun.

| 10 | 20.00–21.00 / Day 9: 8:00 p.m. – 9:00 p.m. |  30. kesäkuuta 2014 |  3. elokuuta 2014 | 5,72 | 108 000 |
Steve Navarro toimittaa ohituslaitteen Crossin ohjeiden mukaisesti metroasemalle. Cross saa laitteen ja Navarro jää kiinni. Katelle selviää, että Navarro lavasti hänen miehensä tietojen myynnistä, jonka takia hän teki itsemurhan. Navarro suostuu yhteistyöhön ainoastaan, jos hänelle myönnetään immuniteetti tietoja vastaan. Jack ja Kate eivät voi uskoa asiaa, mutta immuniteetti aiotaan silti myöntää. Mutta he tekevät rohkean suunnitelman saada Navarro puhumaan: Kate raivostuneena näyttäisi uhkaavan tappavan Navarron ja Jack yrittää tyynnyttellä häntä.Suunnitelma onnistuu ja Navarro paljastaa laittaneensa ohituslaitteeseen lähettimen. Samaan aikaan Adrian ja Chloe ovat matkalla Open Cellin uuteen toimitaloon. Cross paljastaa, että hän alun perin kehitti ohituslaitteen. Derrick Yates ryösti ja paranteli sitä siten, että sillä voi kaapata lennokkeja. Sillä voi myös ohittaa palomuurit mistä tahansa. Chloe yrittää karata laitteen kanssa, mutta ei onnistu. Markin ja Audreyn välit viilenevät entisestään ja Mark ilmoittaa venäläisille Jackin CIA:n seurantakoodin, jotta venäläiset voivat napata hänet. Seuratessaan ohituslaitteen signaalia venäläiset hyökkäävät Jackin ja Katen kimppuun. Samaan aikaan Adrian ja Chloe saapuvat Open Cellin toimitaloon: koko ryhmä on tapettu! Tappaja on Jack Bauerin vanha vihollinen Cheng Zhi. Cheng ampuu Adriania saamaan Chloe yhteistyöhaluiseksi muuttamaan ohituslaite hänen tarkoituksiinsa sopivaksi. Kun tämä on tehty, Cheng tappaa Adrianin ja lähettää tekaistun käskyn yhdysvaltalaiselle ydinsukellusveneelle: upottamaan kiinalainen lentotukialus.

| 11 | 21.00–22.00 / Day 9: 9:00 p.m. – 10:00 p.m. |  7. heinäkuuta 2014 |  10. elokuuta 2014 | 5,96 | 110 000 |
Kiinalaisen lentotukialuksen upotus panee Kiinan liikekannalle ja presidentti Heller yrittää vakuuttaa Kiinan presidentin Yhdysvaltojen viattomuudesta siinä onnistumatta. Cheng huomaa tulitaistelun lähellä ja näkee turvakameroista Jackin ja hän pakenee ohituslaitteen ja Chloen kanssa. Jack löytää lähettimen ja Kate puhelimen, jonka ääninauhurin Chloe oli saanut laitettua päälle. Jack tunnistaa Chengin ääneen. Jack epäilee, että venäläiset ovat koko sotkun takana, sillä Chengin uskottiin kuolleen vankilassa kolme vuotta sitten ja Venäjä hyötyisi eniten sodasta Kiinan ja Yhdysvaltojen välillä. Audrey yrittää saada lisäaikaa puhumalla ystävälleen Kiinan suurlähetystössä antamalla tälle todisteista päivän iskuista. Jack menee kabinetin eteen ja paljastaa Markin luovuttaneen hänen seurantakoodinsa venäläisille. CIA selvitti tämän tutkiessaan venäläishyökkääjien kulkuneuvoja. Mark myöntää Hellerille tekaisseensa tämän allekirjoituksen Jackin luovutuksesta venäläisille. Heller pidättää Markin, mutta Jack ottaa Markin mukaan tehtävälle: tarkoituksena saada tietoja hänen venäläiskontaktilta, Stolnavichilta. Markin päästä sisään Jack ja Kate hyökkävät asuntoon, mutta Markin puolustaessa itseään Stolnavich haavoittuu kuolettavasti isosta lasinsirpaleesta. Chloe onnistuu pakenemaan Chengiltä. Audrey tapaa kiinalaiskontaktinsa, mutta Cheng tappaa hänet ja Audreyn suojelijat. Audrey jää Chengin kiikaritähtäimeen.

| 12 | 22.00–11.00 / Day 9: 10:00 p.m. – 11:00 a.m. |  14. heinäkuuta 2014 |  17. elokuuta 2014 | 6,47 | 117 000 |
Cheng kiristää Jack Baueria lähettämällä tälle kuvaa Audreysta istumalla penkillä tarkka-ampujan kiikaritähtäimessä vaatien tätä lopettamaan hänen jäljittämisensä vastineeksi Audreyn hengestä. Jack pyytää Kate Morgania auttamaan Audreyta samalla kun yrittää itse pysäyttää Chengin. Jack kumppaneineen saa jäljitettyä Chengin satamaan. Kate pelastaa Audreyn tappamalla tarkka-ampujan, mutta myöhemmin toinen ampuja ilmestyy tielle ja ampuu Audreyn kuoliaaksi. Jack ja Belchek soluttautuvat laivalle, jossa he kukistavat Chengin miehineen. Jack pakottaa Chengin tunnustamaan olevansa ohjusiskun takana videolla ennen kuin mestaa hänet kostoksi Audreyn kuolemasta. Kiinan presidentti hylkää iskun USA:ta vastaan. Jackin palattua hän huomaa Chloen kadonneen. Hän saa tietää venäläisten siepanneen tämän ja vaativan Jackia antautumaan heille vastineeksi Chloen vapaudesta. Mark antautuu viranomaisille ja joutuu vankilaan. Heller päättää erota presidentin virasta yhä pahenevan Alzheimerinsa vuoksi. Myös Morgan päättää erota CIA:sta. Bauer antautuu venäläisille ja hyvästelee Chloen ennen kuin venäläiset vangitsevat hänet ja vievät hänet pois helikopterilla.